[{"text_idx": "#000004", "text": "Twitter Analytics \u2013 beth yw hyn?"}, {"text_idx": "#000009", "text": "Pam fod Twitter Analytics yn bwysig?"}, {"text_idx": "#000010", "text": "Fel unrhyw ymgyrch farchnata, mae\u2019n bwysig dilyn trywydd canlyniadau. Mae\u2019r weithgaredd hon yn allweddol os am ddeall bod yr hyn rydych yn ei wneud yn gweithio\u2019n dda, neu ddim cystal, ac a ydych yn cael elw da ar eich buddsoddiad. Pan fydd data gennych, gallwch wneud penderfyniadau marchnata gwell a mwy gwybodus yn ymgyrchoedd y dyfodol."}, {"text_idx": "#000014", "text": "Mae cynnydd mewn dilynwyr yn arwydd da o sut mae eich cynnwys yn perfformio. Os gwelwch chi gynnydd sydyn mewn niferoedd, mae hyn yn gadarnhaol. Ar y llaw arall, os mai anaml y byddwch yn cael dilynwyr newydd, gall hyn fod yn arwydd nad yw eich cynnwys yn ddigon dengar."}, {"text_idx": "#000015", "text": "Gallwch weld beth yn union mae rhywun yn ei wneud unwaith maent wedi clicio ar eich neges. Faint o amser a dreuliwyd ar eich gwefan? Oedden nhw wedi cwblhau galwad-i-weithredu? Oedden nhw wedi prynu rhywbeth?"}, {"text_idx": "#000016", "text": "Mae swyddogaeth gweithgaredd trydariad yn hanfodol am ei fod yn rhoi cyfle i chi ddadansoddi argraffiadau ac ymgysylltiadau. Cyfradd gyffredinol yr ymgysylltu sydd yn dweud wrthoch chi sut mae eich cynulleidfa yn ymateb i\u2019ch cynnwys. Mae cyfradd isel o ymgysylltu yn awgrymu nad yw eich cynnwys yn taro deuddeg gyda\u2019ch dilynwyr. Ond mae cyfradd dda o ymgysylltu yn dweud bod pobl yn ystyried bod eich neges yn ddiddorol, yn berthnasol ac yn haeddu ei hoffi, aildrydar neu sylw. A pheth arall, po uchaf eich cyfradd ymgysylltu, mwyaf tebygol bydd cynulleidfa newydd o ganfod eich negeseuon."}, {"text_idx": "#000017", "text": "Mae dysgu sut i ddefnyddio Twitter Analytics yn hawdd iawn, sydd yn newyddion da i\u2019r rhai hynny nad ydynt yn gyfarwydd a\u0302\u2019r llwyfan."}, {"text_idx": "#000018", "text": "Er mwyn dechrau, ewch i\u2019r dudalen Twitter Analytics. Os ydych yn defnyddio cyfrifiadur bwrdd gwaith, cewch hyd i hyn trwy glicio ar y dair dot ar ochr dde\u2019r ddewislen a dewis \u2018Analytics\u2019. Bydd hyn yn eich cyfeirio i\u2019ch dangosfwrdd."}, {"text_idx": "#000022", "text": "Ddilyn trywydd beth mae defnyddwyr yn ei wneud wedi iddynt glicio ar eich hysbyseb\nDeilwra negeseuon i gynulleidfaoedd penodol ar sail eu hymddygiadau a defnyddio\u2019r data sydd ar gael i wneud y gorau o\u2019ch cynnwys ar gyfer trosiadau"}, {"text_idx": "#000024", "text": "Fel y gwyddoch, mae Twitter Analytics yn offeryn defnyddiol iawn ar gyfer mesur perfformiad eich trydariadau a\u2019ch hysbysebion. Er hyn, i sicrhau eich bod yn cael y budd mwyaf o\u2019r llwyfan \u2013 pa fetrigau a ddylai gael eich sylw pennaf?"}, {"text_idx": "#000027", "text": "O\u2019r ochr arall, efallai eich bod wedi sylwi ar wythnos neu fis ble cynyddodd nifer eich dilynwyr yn sydyn. Edrychwch yn o\u0302l ar eich negeseuon dros y cyfnod hwn ac adolygu eich gweithgarwch. Beth bynnag yw\u2019r achos, dyma ddylech fod yn gwneud mwy ohono gan ei fod yn arwydd bod eich strategaeth Twitter yn gweithio\u2019n dda."}, {"text_idx": "#000032", "text": "Mae dilyn trywydd cyfradd eich ymgysylltu dros gyfnod yn allweddol. Bydd hyn yn caniata\u0301u i chi nodi patrwm pan ddaw i\u2019r math o gynnwys sydd yn annog eich cynulleidfa i ymgysylltu a\u0302 chi a beth sydd, yn nodweddiadol, wedi mynd i\u2019r wal."}, {"text_idx": "#000037", "text": "Os ydych wedi sylwi bod negeseuon penodol wedi derbyn mwy o argraffiadau nag sydd gennych o ddilynwyr, mae hyn yn arwydd gwych bod pobl nad ydynt yn ddilynwyr wedi dod o hyd i chi. Mae hyn yn debygol o fod trwy aildrydariad, sylwadau neu\u2019r hashnodau rydych wedi eu defnyddio. Canolbwyntiwch ar anfon mwy o\u2019r negeseuon hyn gan eu bod yn perfformio\u2019n dda."}, {"text_idx": "#000039", "text": "Mae\u2019r metrigau hyn yn holl bwysig er mwyn penderfynu a yw eich hysbyseb yn derbyn y canlyniad roeddech yn ei ddymuno ar gyfer eich ymgyrch. Gall hyn amrywio wrth gwrs o ymgyrch i ymgyrch. Os ydych newydd greu tudalen lanio ar gyfer cynnyrch penodol rydych yn ei hyrwyddo, efallai mai cliciau fydd eich nod pennaf; yn yr achos hwn byddwch yn monitro cliciau\u2019n agos. Ond os ydych am i bobl lawrlwytho papur gwyn o\u2019ch gwefan, mae\u2019n debyg mai trosiadau fydd eich prif flaenoriaeth."}, {"text_idx": "#000042", "text": "Canllaw i hysbysebu ar LinkedIn ar gyfer busnesau bach"}, {"text_idx": "#000043", "text": "Hysbysebu eich busnes bach ar-lein"}, {"text_idx": "#000044", "text": "Pum camgymeriad SEO dylai pob busnes eu hosgoi"}]